যাই হোক কথা নেই বার্তা নেই মহাদেশ হেটে হেটে বেড়ায় এমন কথা যদি কেও বলে বসে তাহলে তার বলা কথাটা অনেকেই অবিশ্বাস করতে পারে। যারা খাটি বিজ্ঞানী তারা এমনটা না করে পরীক্ষা নিরীক্ষা করবে, প্রমাণ হাজির করতে চাইবে। সেজন্য এই তত্ত্বটা ১৯৫০ সালের আগে ব্যাপক ভাবে সবাই সঠিক বলে মেনে নেন নি। এমনকি কারো কারো কাছে এই তত্ত্ব হাঁসির উপকরণ হয়েছিল। পরে যখন প্লেট টেকটোনিস থিওরি আসল তখন কন্টিনেন্টাল ড্রিফট তার দ্বারা একটা শক্ত ভিত্তি পেল। আসলে কন্টিনেন্টাল ড্রিফট থিওরিটা এমন সময়ে আবিষ্কার করেছিলেন তখনকার মানুষেরা প্রস্তুত ছিলেন না সে আবিষ্কারের জন্য। যে সময়ে তার আবিষ্কার হবার কথা তার অনেক আগেই যেন আবিষ্কার হয়ে গেছে এটা! অবশ্য বিজ্ঞানের ইতিহাসে চোখ বুলালে এমন ঘটনা প্রচুর পরিমাণেই দেখা যায়। প্রায় বেশিরভাগ সূত্রেরই কিছু না কিছু ত্রুটি কিংবা সীমাবদ্ধতা থাকে, কন্টিনেল্টাল ড্রিফটের বেলায়ও সেটা প্রযোজ্য। এই থিওরিটা পুরোপুরি সঠিক নয়। [৪] কিন্তু সামান্য কিছুটা ভুল যাই থাকুক এটা মানতে কোনো দ্বিধা নেই যে এটি অত্যন্ত চমকপ্রদ একটি তত্ত্ব।